stanford-oval/wikipedia huggingface dataset:
אני אוהב אותך פיליפ מוריס
ביקורות

דיימון וייז מהטיימס נתן לסרט ארבעה כוכבים מתוך חמישה, וציין "אני אוהב אותך פיליפ מוריס הוא סרט יוצא מהכלל אשר משמש כתזכורת לעד כמה טוב יכול קארי להיות כאשר הוא אינו כבול לריצוי-קהל הוליוודי. התזמון הקומי שלו נותר מצוין כתמיד". קסאן ברוקס מהגארדיאן נתן גם הוא ביקורת חיובית לסרט, ותיאר אותו כ"מהיר, מצחיק ומעיז למדי. מנה של קפאין עם מתיקות במרכז". מיכל הנינג, כתבת התרבות של אתר nrg, כתבה:
את "אני אוהב אותך פיליפ מוריס" ניתן להגדיר כפורץ דרך במובן מסוים, מאחר שהוא מציג סיפור אהבה הומוסקסואלי בקומדיה מיינסטרימית לחלוטין עם שניים מהשחקנים הגדולים בהוליווד. אך העובדה הזו עומדת לו גם לרועץ. מכיוון שקארי נחשב לשחקן סלפסטיקי ומוגזם, גם דמות ההומוסקסואל שלו היא מוקצנת וסטריאוטיפית, ומזה בדיוק היה אמור הסרט להימנע.
הערות שוליים

1 2 3  נתוני תקציב והכנסות הסרט "אני אוהב אותך פיליפ מוריס", מתוך אתר Box Office Mojo
↑  Elizabeth Day, I love you Phillip Morris: a conman's story מתוך הגארדיאן, 6 בספטמבר 2009
↑  Simon Reynolds (January 2009). "Release Diary: March 19, 2010". Digital Spy. Retrieved 2010-02-01.
↑  Toby McDonald, "McGregor gay film too risque for cinema", Times Online, March 15, 2009.
↑  Michael Fleming, "Consolidated loves 'Phillip Morris'", Variety, May 11, 2009.
↑  "Jim Carrey's 'I Love You Phillip Morris' back on the shelf", LA Times, April 8, 2010
↑  "I Love You Phillip Morris Gets July 30th Release April 12 2010, Retrieved 13 April 2010
↑  "הפסטיבל הבינלאומי ה-5 לקולנוע גאה", 22-26/6/2010
↑  תוכניית הפסטיבל
↑  Wise, Damon (2009-01-20). "I Love You Phillip Morris at the Sundance Film Festival, Utah". The Times. Retrieved 2010-03-19.
↑  Brooks, Xan (2010-03-19). "I Love You Phillip Morris: 'Fast, funny and rather daring'". The Guardian. Retrieved 2010-03-19.
↑  מיכל הניג, משגע פיליפ: ביקורת על "אני אוהב אותך פיליפ מוריס", באתר nrg‏, 22 ביוני 2010
אס דה

| --- | --- |

 מידע כללי
 מדינה:  גרמניה הנאצית 
 תחום שיפוט:  גרמניה הנאצית 
 סוכנות אם:  אס אס
 תאריך הקמה:  5 באוקטובר 1931 
 תאריך פירוק:  10 באוקטובר 1945 
 מטה מרכזי:  ברלין 
 עובדים:  6,482 (נכון ל־ינואר 1944) 
 קואורדינטות:  52°30′24″N 13°23′02″E﻿ / ﻿52.50663889°N 13.38377778°E﻿ / 52.50663889; 13.38377778
 he
 
אֵס דֵה (SD) הם ראשי תיבות שמה של סוכנות המודיעין של המפלגה הנאצית, "שירות הביטחון" (בגרמנית: Sicherheitsdienst). האס דה נוסד ב-1932 במסגרת האס אס, על ידי היינריך הימלר ובפיקודו של ריינהרד היידריך, יד ימינו. תפקידו העיקרי היה איסוף מודיעין ופיקוח על כל גורם העלול לסכן את המפלגה.
במשך זמן מה, הייתה מין תחרות בין האס דה לבין ארגון נאצי מרכזי אחר - האס אה, שלבסוף הסתיימה אחרי ליל הסכינים הארוכות.
היסטוריה

תחילה התמקד האס דה בסוכנויות ממשלתיות כגון משטרת רפובליקת ויימאר וכן בפיקוח פנימי בתוך המפלגה הנאצית עצמה. כאשר עלו הנאצים לשלטון, הם הרחיבו את פעילותם כלפי כל מי שנחשב כאויב הרייך ברחבי גרמניה – שהרי המדינה והמפלגה היינו הך הן. האס דה הפעיל רשת ביון שהורכבה בעיקר ממלשינים, ובשיאה מנתה 100,000 איש. כמו כן השתמש באמצעי האזנה משוכללים לתקופתו. דוגמה למעשיו הייתה בדיקת העונים "לא" במשאלי העם של היטלר. בתקופה זו, עסק הארגון ברדיפה ומעצר של מתנגדי משטר, סוציאליסטים, קומוניסטים, עיתונאים ויהודים.
הארגון תרם רבות לתהליך של סיפוח אוסטריה בידי גרמניה בשנת 1938, בעיקר באמצעות תעמולה המונית, ארגון של הפגנות המוניות, וטיפול בהתנגדויות פוליטיות, אשר לעיתים רבות הסתיימו בשליחה למחנה הריכוז מאוטהאוזן. בזמן הסיפוח, הארגון גם פעל בסתר ואסף מודיעין צבאי ברחבי צ'כוסלובקיה, ובמיוחד בחבל הסודטים, אשר אכלס 3 מיליון אזרחים ממוצא אתני גרמני- דבר שעזר מאוד לפלישה הגרמנית לחבל זה בספטמבר 1938. לאחר הסיפוח, הארגון נשאר פעיל מאוד בתחום איסוף המודיעין, דבר שהפריע לשר החוץ הנאצי יואכים פון ריבנטרופ. הוא התלונן על כך להיטלר, דבר שבפגע באמון בין הפיהרר לארגון.
ב-31 באוגוסט 1939 הארגון השתתף בתקרית גלייביץ - תקרית שבה רשויות הביטחון הגרמניות ביימו השתלטות פולנית על תחנת רדיו גרמנית. דבר שהיווה תירוץ לפלישה הגרמנית לפולין ביום שלאחר מכן - ולמעשה לפרוץ מלחמת העולם השנייה.
הארגון התפתח רבות עם השנים, והרחיב את פעילותו כלפי חוץ – ריגול וריגול נגדי – ועם פירוק המודיעין הצבאי של הוורמאכט (האבווהר) ב-1944 עקב השתתפותו בקשר נגד היטלר, היה לגוף היחיד בתחום זה. תחרות עזה בפעילות הביון בתוך גרמניה הנאצית שררה בין האס דה לגסטפו עקב חפיפת תחומי האחריות ביניהם, ועל אף ששניהם היו בפיקוד היידריך. התחרות לא פסקה גם בשנת 1939, עת אוחד האס דה עם משטרת הביטחון לארגון רב עוצמה בפיקודו של היידריך: "המשרד הראשי לביטחון הרייך" (RSHA). שירות הביטחון פוצל לשניים במסגרת זו – משרד III למודיעין פנים בפיקוד אוטו אולנדורף, ומשרד VI למודיעין חוץ בפיקוד היינץ יוסט. האס דה היה אחראי בשיתוף עם משטרת הביטחון על האיינזצגרופן שפעלו בשטחים הכבושים במזרח אירופה במלחמת העולם השנייה.
ב-30 בינואר 1943 מונה ארנסט קלטנברונר למפקד המשרד הראשי לביטחון הרייך, אשר כלל את "משטרת הביטחון" (SIPO) ואת "שירות הביטחון", האס דה. הוא מונה במקומו של היידריך, אשר נהרג בידי פרטיזנים פטריוטים צ'כים ביוני 1942. קלטנברונר החזיק במשרה זו עד סוף המלחמה. אחרי המלחמה הארגון הוצא אל מחוץ לחוק ואנשיו נשפטו כפושעי מלחמה.
לקריאה נוספת

רוני ברבש, לוחמה חשאית במלחמת העולם השנייה, אוריון הוצאת ספרים, 2023, עמ' 306–323.
אמין עדלי

אמין עדלי (בערבית: أمين عدلي, בצרפתית: Amine Adli; נולד ב-10 במאי 2000 בבזייה שבצרפת) הוא כדורגלן מרוקאי-צרפתי המשחק בעמדת קשר הכנף בקבוצת באייר לברקוזן מהבונדסליגה ובנבחרת מרוקו.
קריירת מועדונים

עדלי גדל במחלקת הנוער של טולוז. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הצרפתית. הוא ערך 39 הופעות ליגה במדי הקבוצה הראשונה של המועדון במסגרת ליגת העל הצרפתית וליגת המשנה הצרפתית, בהן הבקיע שמונה שערים.
ב-26 באוגוסט 2021 חתם עדלי על חוזה לחמש שנים בבאייר לברקוזן מהבונדסליגה.
קריירה בינלאומית

עדלי היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2023, וערך שלוש הופעות בטורניר.
ב-12 בספטמבר 2023 ערך עדלי את הופעת הבכורה שלו בנבחרת מרוקו, בניצחון 1-0 על נבחרת בורקינה פאסו במשחק ידידות. ב-17 באוקטובר 2023 הבקיע את שער הבכורה שלו בנבחרת, בניצחון 3-0 על נבחרת ליבריה במסגרת מוקדמות גביע אפריקה לאומות 2023.
נכלל בסגל נבחרת מרוקו לטורניר גביע אפריקה לאומות 2023.
תארים

בונדסליגה (1): 2023/24
הגביע הגרמני (1): 2023/24
שחקן העונה בליגת המשנה בצרפת (1): 2020/21
חלק מנבחרת העונה בליגת המשנה בצרפת (1): 2020/21
הערות שוליים

↑  TOP TALENT AMINE ADLI SIGNS FROM TOULOUSE באתר הרשמי של באייר לברקוזן, 26 באוגוסט 2021 (באנגלית)
↑  CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
| נבחרת מרוקו – גביע אפריקה לאומות 2023 |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי | מרוקו |
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
אמרכל

שלט רחוב האמרכלים בירושלים. על שם מייסדי שכונת בתי מחסה.
אֲמַרְכָּל (או אֲמַרְכֹּל) הוא כינוי בלשון חז"ל לאדם הממונה על צורכי בית המקדש. בעברית החדשה משמש הכינוי גם לבעל תפקיד ציבורי בכיר.
מקור השם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המילה חדרה לשפה העברית בתקופת חז"ל מהשפה הפרסית. בפרסית קדומה: (hammārakaraʰ) בתעתיק לארמית 'הַמרכַּרא' היינו מנהל חשבונות, פקיד.
הסברים מסורתיים לשם

במהלך השנים, לשם אמרכל ניתנו מספר הסברים מסורתיים.
הסבר אחד הוא שהמילה היא שילוב של המילים "אמר ו"כל", כפי שכותב רש"י: "אמרכלים - אמר כולו, על פיו נחתך כל צורך הקדש".
הסבר שני הוא שהמילה היא שילוב של "מר" ו"כל", כלומר אדון על הכל (עושה הכל דרך הוראות). ואכן, בתלמוד הירושלמי נקרא האמרכל "מרכל", זאת על פי דרכה של העברית בתלמוד הירושלמי להשמיט את האות א' מראש מילים מסוימות, כגון "פרסמון" במקום "אפרסמון".
הסבר שלישי למקור השם הוא מהשורש "אמר" במשמעות של גובה וגדולה.
בספר 'ערוך השלם' נכתב שמקור המילה הוא מהשפה הפרסית, שמשמעותה - מחשב, סוכן וגזבר.
תפקידו

תפקיד האמרכל היה ניהולי, אחריותו הייתה על צורכי המקדש. תחזוקתו, הימצאות מלאי חומרי הגלם וקורבנות הציבור וזמינות כלי הקודש. כמו כן היו האמרכלים אחראים, בנוסף, גם על כל אוצרות המקדש. הדרגה מעל האמרכל נקראת קתיקול, והדרגה מתחתיו נקראת גזבר. כאשר היו רוצים לנעול את לשכת האוצרות, היה הגזבר חותם את הלשכה, אחריו באו האמרכל והקתיקול. כשהיו פותחים היו עושים זאת בסדר הפוך - מהגדול לקטן.
בכל זמן נתון היו ממונים לפחות שבעה אמרכלים. הגמרא סומכת זאת על הפסוק שמונה את האחראים על קבלת תרומות ומעשרות וחלוקתן לכהנים וללויים, ועל הקדשות ונדבות למקדש בזמן חזקיהו: "וַעֲשָׂהאֵל וִירִימוֹת וְיוֹזָבָד וֶאֱלִיאֵל וְיִסְמַכְיָהוּ וּמַחַת וּבְנָיָהוּ"
שבעת המפתחות העזרה (ויש גורסים: מאה) היו בידי האמרכלים, ורק כאשר שבעתם היו מסכימים על פתיחתה היו יכולים לפתוח. יש אומרים שהיו אלו המפתחות של שבעת השערים של העזרה, ויש אומרים שהיו אלו המפתחות לחדרי אוצרות המקדש. בכל אופן, לא היה צורך לכל שבעת האמרכלים בכל פתיחה של העזרה לעבודת המקדש, אלא רק לצורך הוצאה או הכנסה של חפצים.
תפקיד האמרכל היה פתוח בפני כהנים, לויים וישראלים, אך נראה שבפועל הוא היה ניתן לכהנים. התפקיד היה עובר בירושה כמו הנחלות, ובתנאי שהיורש היה ראוי לתפקיד כמו אבותיו. ישנה דעה שמינוי האמרכל אינו מהתורה אלא הוא כעין מינוי מטעם הכהנים.
בתקופת בית שני שימש אוצר המקדש גם כבנק המרכזי בו היו רבים מפקידים את פקדונותיהם, אף ניהול אוצר זה הופקד בידי האמרכלים.
אמרכלים בהיסטוריה

לדברי הבן איש חי, היה בצלאל כעין אמרכל, משום שהיה אומר לכולם מה לעשות.
את הפסוק "וּנְשִׂיא נְשִׂיאֵי הַלֵּוִי אֶלְעָזָר בֶּן אַהֲרֹן הַכֹּהֵן פְּקֻדַּת שֹׁמְרֵי מִשְׁמֶרֶת הַקֹּדֶשׁ", דורשים חז"ל כעוסק באמרכל. על פי זה, היה אלעזר בן אהרן האמרכל במשכן.
על הפסוק "וַיִּקַּח יְהוֹיָדָע הַכֹּהֵן אֲרוֹן אֶחָד וַיִּקֹּב חֹר בְּדַלְתּוֹ וַיִּתֵּן אֹתוֹ אֵצֶל הַמִּזְבֵּחַ מִיָּמִין בְּבוֹא אִישׁ בֵּית ה' וְנָתְנוּ שָׁמָּה הַכֹּהֲנִים שֹׁמְרֵי הַסַּף אֶת כָּל הַכֶּסֶף הַמּוּבָא בֵית ה'", מפרש רש"י על פי תרגום יונתן ששומרי הסף הם אמרכלים. (סף במשמעות כלי, ולא במשמעות פתח הבית כפי שרגילים לפרש כיום) על פי אותה דרך הוא מפרש את הפסוק שמופיע בהמשך הפרק "וְלֹא יְחַשְּׁבוּ אֶת הָאֲנָשִׁים אֲשֶׁר יִתְּנוּ אֶת הַכֶּסֶף עַל יָדָם לָתֵת לְעֹשֵׂי הַמְּלָאכָה כִּי בֶאֱמֻנָה הֵם עֹשִׂים" כך: האמרכלים היו נותנים לגזברים שממונים תחתם כסף לתת לבעלי מלאכה, ולא היו עורכים ביקורת על ההוצאות כי לא חשדו בגזברים שייקחו את הכסף לעצמם. גם בפסוק "וַיְצַו הַמֶּלֶךְ אֶת חִלְקִיָּהוּ הַכֹּהֵן הַגָּדוֹל וְאֶת כֹּהֲנֵי הַמִּשְׁנֶה וְאֶת שֹׁמְרֵי הַסַּף לְהוֹצִיא מֵהֵיכַל ה' אֵת כָּל הַכֵּלִים הָעֲשׂוּיִם לַבַּעַל וְלָאֲשֵׁרָה וּלְכֹל צְבָא הַשָּׁמָיִם..." מפרש רש"י ששומרי הסף הם האמרכלים שממונים על כל צורכי הבית ומפתחות העזרה בידם. כך מזהה רש"י בין שומר הסף לאמרכל לאורך פירושו לתנ"ך, ובמקום אחד הוא אף מתרגם לצרפתית "טרשורי"ר" (treasurer, מה שהיינו מכנים כיום גזבר).
על הפסוק "שְׁלַח לְךָ אֲנָשִׁים וְיָתֻרוּ אֶת אֶרֶץ כְּנַעַן אֲשֶׁר אֲנִי נֹתֵן לִבְנֵי יִשְׂרָאֵל אִישׁ אֶחָד אִישׁ אֶחָד לְמַטֵּה אֲבֹתָיו תִּשְׁלָחוּ כֹּל נָשִׂיא בָהֶם" מפרש תרגום יונתן שכוונת הכתוב לשלוח כל נשיא בהם- הוא לאמרכולים, 'תשלחון מן קדם כל אמרכול דבהון'.
על נבואת ישעיהו על שבנא אשר על הבית, סובר ר' יהודה ששבנא היה אמרכל, וחטאו היה שנהנה מן ההקדש.
על פי תרגום יונתן, היה ירמיהו הנביא אמרכל.
במהלך השנים קיבל התואר "אמרכל" גם משמעות של חול, במובן של תפקיד ציבורי. ועד הפקידים והאמרכלים באמסטרדם היה אחראי על גיוס תרומות לתושבי ארץ ישראל, סייע למימון שכונת בתי מחסה בירושלים, ועל שמו נקרא רחוב האמרכלים בירושלים. כיום הכינוי אמרכל מתייחס לאדם בעל תפקיד אדמיניסטרטיבי בכיר.
הערות שוליים

↑  בנימין מזר, אנציקלופדיה מקראית, כרך ו', תשל"ב-1971, עמ' 603
1 2  רש"י על פסחים נז, א
↑  תוספתא שקלים ב, טו; ירושלמי שבת פ"י ה"ג
↑  ירושלמי שם
↑  פירוש רבי עובדיה מברטנורא על המשנה שקלים ה, ב; משנה למלך על הרמב"ם, הלכות עבודת הקרבנות פ"א הי"ח
↑  שני הקתיקולים היו עוזריו של סגן הכהנים, מעין "סגני משנה".
↑  רמב"ם הלכות כלי המקדש פ"ד הי"ט
1 2  תוספתא שקלים ב, טו
↑  דברי הימים ב' לא, יג
↑  פסקי תוספות, תמיד פ"א ס"ט
1 2 3  תוספתא שקלים ב, טו
↑  רש"י על מלכים ב' יב, י; משנה למלך על הרמב"ם, הלכות כלי המקדש פ"ד הי"ז
↑  באר שבע על מסכת תמיד כה, ב
↑  משנה למלך שם
↑  תוספות על סוטה מב, א ד"ה סגן לאו ממונה הוא
↑  שו"ת רב פעלים חלק ד' יורה דעה סימן כו
↑  במדבר ג, לב
↑  תרגום אונקלוס על הפסוק; ירושלמי שבת שם
↑  מלכים ב' יב, י
↑  שם, טז
↑  מלכים ב' כג, ד
↑  במדבר פרק י"ג פסוק ב'
↑  ישעיהו כב, טו-כה
↑  ויקרא רבה פרשה ה' ד"ה אם
↑  תרגום יונתן לירמיה א, א
אמין מעלוף

| --- | --- |

 לידה:  25 בפברואר 1949 (בן 75) ביירות, לבנון 
 שם לידה:  أمين رشدي معلوف 
 מדינה:  לבנון, צרפת 
 מקום לימודים:  מכללת נוטרדאם ג'מהור, אוניברסיטת סן-ז'וזף 
 שפות היצירה:  אנגלית, צרפתית, ערבית 
 יצירות בולטות:  The Rock of Tanios, In the Name of Identity, Balthasar's Odyssey, The First Century after Beatrice, The Gardens of Light, Samarkand, The Crusades Through Arab Eyes, Leo Africanus, Ports of Call 
 בן או בת זוג:  Andrée Maalouf 
 פרסים והוקרה:  קצין בלגיון הכבוד (3 ביולי 2024)  פרס נונינו (1998)  קצין במסדר ההצטיינות הלאומי (2003)  קצין במסדר ההצטיינות בתרבות של מונקו (18 בנובמבר 2014)  קצין בכיר של מסדר ההצטיינות הלאומי (2019)  Paul Flat Prize (1987)  Prix Maison de la Presse (1988)  מפקד במסדר ההצטיינות הלאומי (14 במאי 2014)  הפרס הבינלאומי טרנסי מויקס (2005)  פרס גונקור (1993)  פרס הידידות הצרפתית-ערבית (1986)  פרס נסיך אסטוריאס לספרות (2010)  הסרט הגדול של מסדר הארז (10 בנובמבר 2013)  פרס המסאי האירופאי על שם שארל ויון (1999)  honorary doctor of the Rovira i Virgili University  דוקטור לשם כבוד מהאוניברסיטה הקתולית של לוון  אביר דרגה ראשונה במסדר האריה של פינלנד  דוקטור לשם כבוד מהאוניברסיטה האמריקנית בביירות  מפקד מסדר האמנויות והספרות 
 www.aminmaalouf.org
 
אמין מעלוף, 2013.
אמין מעלוף (בערבית: أمين معلوف, נולד ב-25 בפברואר 1949 בביירות) הוא סופר לבנוני-צרפתי. הוא נבחר לאקדמיה הצרפתית ב-23 ביוני 2011 למקום ה-29 והחליף את קלוד לוי-שטראוס.
חיים

אמו של מעלוף באה ממשפחה מרונית, אביו ממשפחה מלכיתית. הוא גדל בלבנון ולמד סוציולוגיה באוניברסיטת סן-ז'וזף. לאחר מכן היה עיתונאי ועורך בעיתון א-נהאר. בתחילת מלחמת האזרחים בלבנון הוא היגר לפריז, שם הוא חי מאז. 

במשך שנים ארוכות הוא היה העורך הראשי של "Jeune Afrique", כתב רומנים ונסע כעיתונאי לעשרות מדינות. בשנת 1985 הוא החליט להקדיש את זמנו לכתיבת רומנים.
יצירתו

נושא מרכזי ביצירתו של מעלוף הוא המפגש של תרבויות שונות. ברומן "נמלי הלבאנט" מהגר גבר ממוצא ארמני-טורקי מלבנון לצרפת, מצטרף ל"רזיסטאנס", ומתאהב ביהודיה מאוסטריה, שמהגרת אחרי המלחמה לארץ ישראל. הוא עצמו חוזר ללבנון וחווה את הסכסוך המזרח-תיכוני על בשרו. 
כמו כן כתב מעלוף ספרי עיון, כמו "Les croisades vues par les Arabes", "מסעות הצלב בעיני הערבים".
עד כה ראה אור ספר אחד שלו בלבד בעברית. בהקדמה מיוחדת לקורא העברי כתב:
"אני שמח שהספר הזה יעמוד מעתה לרשותם של קוראי העברית. כיהודים ישראלים, כערבים ישראלים או כפלסטינים הם מבינים טוב יותר מאחרים את חשיבותו של מרכיב הזהות, כיוון שהם סבלו וסובלים עדיין מסטיותיו. ההיסטוריה לימדה אותם כיצד האמונה הופכת להשתייכות, כיצד האומה הופכת לדת וכיצד הדת הופכת לאומה, ללאומנות, לפנאטיות, לאלימות…"
לקריאה נוספת

אמין מעלוף: זהויות קטלניות. תרגמה מצרפתית: מיכל אילן. הוצאת נהר ספרים, 2010
הערות שוליים

↑  ראובן מירן, ‏הסופר והמסאי אמין מעלוף נבחר כחבר האקדמיה הצרפתית, באתר "במחשבה שנייה", 25 ביוני 2011
| --- | --- |
בקרת זהויות :  NLI: 987007264987505171  PLWABN: 9810612582705606  BIBSYS: 90340891  BNE: XX939969  BnF: cb120011150 (data)  CANTIC: a11287226  CiNii: DA00256569  GND: 115641858  ICCU: CFIV065635  ISNI: 0000 0001 2146 8487  LCCN: n85016331  LNB: 000164939  MusicBrainz: 4e70f634-0bb4-4455-bbb2-caabcdd629d3  NDL: 00448310  NKC: xx0004498  NLA: 35553087  NLG: 63745  NLK: KAC200205515  NTA: 072864559  RERO: 02-A000108587  SELIBR: 248303  SUDOC: 028111532  Trove: 993688  VcBA: 495/196235  VIAF: 108192345   WorldCat (עם VIAF): 108192345
אמין נואה

אמין נואה (בצרפתית: Amine Noua; נולד ב-7 בפברואר 1997) הוא כדורסלן צרפתי המשחק בעמדת הפאוור פורוורד בדרטונה באסקט מליגת העל האיטלקית בכדורסל וליגת האלופות.
קריירה מקצועית

נואה נולד בליון וגדל בקבוצות הנוער של אסוול ליון-וילרבאן. לאחר ששיחק בקבוצה עד גיל 21 של המועדון הוא ערך את הופעת הבכורה שלו בקבוצה הבוגרת בינואר 2016, וקלע שתי נקודות בחמש דקות מול שמפיין שאלון-ריימס. במהלך העונה, בה זכתה אסוול באליפות צרפת בכדורסל, הוא העמיד ממוצעים של 0.8 נקודות ו-0.8 ריבאונדים ב-3.8 דקות למשחק.
באפריל 2018 הכריז נואה על מעמדותו לדראפט ה-NBA ‏2018, אך פרש ממנו ביוני. עונת הפריצה שלו הגיעה ב-2017/18, כשהעמיד ממוצעים של 11 נקודות ו-4.7 ריבאונדים ב-32 משחקים בליגת העל (פתח בחמישייה ב-26 מהם) והשתתף במשחק האולסטאר.
ב-7 ביולי 2021, לאחר שלוש אליפויות במדי וילרבאן, חתם נואה באנדורה מליגת ה-ACB הספרדית.
ב-11 באפריל 2022 חזר לצרפת וחתם בשטרסבורג. הוא חזר לאסוול ב-7 ביולי 2022.
ב-1 באוגוסט 2023 חתם נואה בהפועל חולון מליגת העל בכדורסל וליגת האלופות, אך ב-2 בדצמבר עזב את הקבוצה בעקבות מלחמת חרבות ברזל וחתם בדרטונה באסקט מליגת העל האיטלקית בכדורסל. ב-22 בינואר 2024 חתם בפנרבחצ'ה מליגת העל הטורקית והיורוליג.
קריירה בינלאומית

נואה ייצג לראשונה את צרפת באליפות אירופה בכדורסל עד גיל 16 2013, בה סיימה נבחרתו במקום החמישי. באליפות העולם בכדורסל עד גיל 17 2014 הוא קלע 18.7 נקודות בממוצע למשחק, מקום רביעי בטורניר, ונבחר לחמישיית הטורניר השלישית של Eurobasket.com. באליפות אירופה בכדורסל עד גיל 20 2016, בה סיימה צרפת במקום ה-13, קלע נואה בממוצע 15.8 נקודות למשחק.
באליפות אירופה בכדורסל עד גיל 20 2017 העמיד נואה ממוצעים של 12.9 נקודות ו-7.9 ריבאונדים למשחק, סייע לצרפת לזכות במדליית ארד ונבחר לחמישיית הטורניר. בנובמבר 2017 הוא קיבל זימון ראשון לנבחרת הבוגרת.
חיים אישיים

נואה הוא ממוצא מרוקאי ואלג'יראי.
הערות שוליים

1 2  ג'מאל יונסי (22 במרץ 2017). "Amine Noua, déjà tout d'un grand". Expressions (בצרפתית). נבדק ב-2023-08-03. {{cite web}}:  (עזרה)
↑  "Asvel : Amine Noua en première ligne" (בצרפתית). נבדק ב-2023-08-03.
↑  "French forward Amine Noua declaring for NBA draft, source says". ESPN. נבדק ב-2023-08-03.
↑  "Noua, Mokoka, Ona Embo et d'autres retirent leur nom de la Draft". BeBasket (בצרפתית). 12 ביוני 2018. אורכב מ-המקור ב-15 באוגוסט 2018. נבדק ב-2023-08-03. {{cite web}}:  (עזרה)
↑  "Jeep® ÉLITE : Amine Noua prolonge avec l'ASVEL". Basket Europe (בצרפתית). 6 ביולי 2018. נבדק ב-2018-08-03. {{cite web}}:  (עזרה)
↑  "MoraBanc Andorra signs Amine Noua". ספורטנדו. 7 ביולי 2021. נבדק ב-2023-08-03. {{cite news}}:  (עזרה)
↑  "Amine Noua (Andorre) prêté à Strasbourg". ל'אקיפ (בצרפתית). נבדק ב-2023-08-03.
↑  "Amine NOUA, le retour !". אסוול ליון-וילרבאן (בצרפתית). 7 ביולי 2022. נבדק ב-2023-08-03. {{cite web}}:  (עזרה)
↑  רכש מרשים: אמין נואה הצטרף להפועל חולון, באתר ONE‏, 1 באוגוסט 2023
↑  נועה פופלינגר, ‏סופית: אמין נואה עוזב את הפועל חולון, באתר ערוץ הספורט, 2 בדצמבר 2023
↑  אקס חולון, אמין נואה, חתם בפנרבחצ`ה, באתר ערוץ הספורט, 22 בינואר 2024
↑  "Charalampopoulos crowned MVP after leading Greece to title". פיב"א. נבדק ב-2023-08-03.
↑  "Amine NOUA en Équipe de France !". אסוול ליון-וילרבאן (בצרפתית). 16 בנובמבר 2017. נבדק ב-2023-08-03. {{cite web}}:  (עזרה)
אמה גומץ

| --- | --- |
אין תמונה חופשית
 לידה:  31 בדצמבר 1899 Grabno, רפובליקת פולין 
 פטירה:  5 בינואר 1981 (בגיל 81) ברלין, גרמניה המזרחית 
 מדינה:  גרמניה, הרייך הגרמני 
 מקצוע:  לוחמת מחתרת 
 מידע חסידת אומות העולם
 פרסים והוקרה:  חסידת אומות העולם (7 בספטמבר 1971) 
 קישורים חיצוניים
 יד ושם:  אמה גומץ
 
לוחית זיכרון ברחוב קנסבקשטראסה 17 בברלין-שרלוטנבורג שבברלין, ביתם של אמה ופרנץ גומץ.
אמה גומץ (בגרמנית: Emma Gumz; ‏1 בדצמבר 1899 – 5 בינואר 1981, ברלין) הייתה חסידת אומות העולם שהצילה בין היתר את אינגה דויטשקרון.
קורות חייה

גומץ ובעלה פרנץ (1945-1899) התגוררו בברלין-שרלוטנבורג ברחוב קנסבקשטראסה 17 (Knesebeckstraße 17). הם הפעילו בבית זה מכבסה, שהשתייכה לפני כן לאביה של אמה, קארל, ופעלה לפני כן ברחוב גרולמנשטראסה (Grolmanstraße). בין לקוחותיהם היו תושבי השכונה, קצינים, פקידי ממשל ואנשי האופרה "דויטשה אופר ברלין" הסמוכה. פרנץ גומץ היה מעדי יהוה והיה ממתנגדי המשטר הנאצי.
קורות חייה > הצלת יהודים בתקופת השואה

בשנת 1933 עברה משפחת דויטשקרון היהודיה לשרלוטנבורג והפכה ללקוחה של מכבסת הזוג גומץ. מרטין דויטשקרון נמלט ב-1939 לבריטניה. אשתו אלה ובתם אינגה נותרו בברלין. אמה ופרנץ דאגו מתחילת מלחמת העולם השנייה לספק מצרכי מזון לאלה ואינגה, וכן ליהודים אחרים, ואפשרו להם להקשיב בסתר לתחנות רדיו אנטי-נאציות (Feindsender) שפעלו מחוץ לגרמניה ושידרו בין היתר אל גרמניה.
בסוף 1941 החל גירוש יהודי גרמניה למזרח אירופה. אמה הפצירה באלה לא לצאת עם הטרנספורטים, והציעה לה את עזרתה. אמה למדה על גורל היהודים המפונים למזרח מעדותו של חייל, בן של שכנים, ששירת בשורות הצבא הגרמני בפולין. ב-15 בינואר 1943 נכנסו אלה ואינגה למסתור בחדר קטן בדירה ששימשה בתור המכבסה של בני הזוג גומץ. לאחר שסביבתם של בני הזוג גומץ החלה לחשוד בהם, עברו אלה ואינגה למסתור אחר, עם מצילים אחרים. גם במקום ההצלה הבא המשיכה אמה להעביר לאלה ולאינגה מזון.
לאחר המלחמה

פרנץ גומץ מת בסוף 1945. בשנת 1971 הוכרה אמה גומץ כחסידת אומות העולם על ידי יד ושם. בשנת 2004 הוצבה לוחית זיכרון על ביתם של פרנץ ואמה גומץ, לציון מעשה ההצלה.
אלנייה איירמאק'י M-346 מאסטר

| --- | --- |

M-346 מאסטר ״לביא״ של חיל האוויר הישראלי
 מאפיינים כלליים
 סוג:  מטוס אימון מתקדם
 ארץ ייצור:  איטליה איטליה
 יצרן:  אלניה איירמאקי
 טיסת בכורה:  15 ביולי 2004
 תקופת שירות:  2014–הווה (כ־10 שנים)
 צוות:  2
 משתמש ראשי:  חיל האוויר הישראלי, חיל האוויר האיטלקי, חיל האוויר הסינגפורי
 מחיר:  20 מיליון אירו
 תרשים
 
אלניה איירמאקי M-346 מאסטר (איטלקית: Alenia Aermacchi M-346 Master) הוא מטוס אימון סילוני על קולי. המטוס פותח במקור בשיתוף פעולה בין חברת אלניה איירמאקי האיטלקית וחברת יאקובלב הרוסית, והיה אמור להיקרא Yak/AEM-130. בשנת 2000 פורקה השותפות, וחברת אלנייה איירמאקי (שמוזגה ב-2016 לתאגיד הענק  קבוצת לאונרדו) המשיכה בפיתוח המטוס בעצמה, בעוד חברת יאקובלב המשיכה בפיתוח מטוס משלה, שסימולו יאקובלב יאק-130. M-346 הוא מטוס אימונים לשלב האימון המתקדם בקורסי טיס צבאיים. טיסתו הראשונה התקיימה ב-2004. המטוס מופעל ב-2023 על ידי חילות האוויר של איטליה, ישראל, סינגפור, יוון ופולין. בחיל האוויר הישראלי מכונה המטוס לביא.